मैक्सिको के पॉप गायक को रेप के आरोप में जेल  
कलिंबा पर शेतूमाल में एक होटल में 19 दिसंबर को बलात्कार करने का आरोप लगा था, जिसे लेकर जज ने उनके खिलाफ गिरफ्तारी वारंट जारी किया था।
मैक्सिको के पॉप गायक कलिंबा को एक किशोरी के साथ बलात्कार के आरोप में जेल की सजा सुनाई गई है। कलिंबा को अप्रवास नियमों का उल्लंघन करने के मामले में टेक्सास के अल पासो से मैक्सिको के सरकारी विमान से शेतूमाल लाया गया।  उनके वकील एलिजर गार्सिया ने टेलिविजा नेटवर्क को बताया कि कलिंबा अपने व्यावसायिक दौरे पर टेक्सास में थे, तब उन्हें गिरफ्तार किया गया। उन्होंने फरार होने की कोई कोशिश नहीं की।  अभियोजन पक्ष के वकील ने कलिंबा पर शेतूमाल में एक होटल में 19 दिसंबर को बलात्कार करने का आरोप लगाया था, जिसे लेकर न्यायाधीश ने उनके खिलाफ गिरफ्तारी वारंट जारी किया था।